ai4bharat/Pralekha huggingface dataset:
जल शक्ति मंत्रालय
प्रधानमंत्री श्री नरेन्द्र मोदी ने स्वच्छता ही सेवा-2019 का शुभारंभ किया
महिलाओं के समूह के साथ प्लास्टिक कचरा अलग-अलग करने के कार्य में भागीदारी की
प्रधानमंत्री श्री नरेन्द्र मोदी ने आज मथुरा में स्वच्छता पर एक व्यापक देशव्यापी जागरूकता अभियान - स्वच्छता ही सेवा  2019 का शुभारंभ किया। एसएचएस 2019 के तहत ‘प्लास्टिक कचरा जागरूकता और प्रबंधन’ विशेष जोर दिया जा रहा है। इसे 11 सितंबर से 2 अक्टूबर, 2019 तक आयोजित किया जा रहा है। स्वच्छ भारत अभियान का लक्ष्य महात्मा गांधी की 150वीं जयंती पर एक खुले में शौचमुक्त  भारत समर्पित करना है। केन्द्र सरकार के पशुपालन एवं दुग्ध उत्पादन और पेयजल एवं स्वच्छता विभागों और उत्तर प्रदेश सरकार द्वारा संयुक्त रूप से एसएचएस के शुभारंभ का आयोजन किया गया था।
प्रधानमंत्री ने पशुधन आरोग्य विज्ञान मेले में भी गए, जहां उन्होंने गायों के पेट से प्लास्टिक कचरे को हटाने के लिए उनकी शल्य चिकित्सा देखी। इसके बाद उन्होंने उत्तर प्रदेश की महिलाओं के एक समूह के साथ बातचीत की, जो प्लास्टिक कचरे को अलग-अलग करके उन्हें रिसाईकिल-योग्य और गैर-रिसाईकिल-योग्य श्रेणियों में रखते हैं। प्रधानमंत्री ने खुद वहां प्लास्टिक कचरे को अलग-अलग करने के कार्य में भाग लिया।
लगभग 20,000 किसानों, सरपंचों, महिला समूहों और स्वच्छाग्रहियों को संबोधित करते हुए, प्रधानमंत्री ने सभी नागरिकों से मांग करते हुए कहा कि वे अपने घरों, कार्यालयों और कार्यस्थलों को प्लास्टिक के एकल इस्तेमाल से मुक्त करें। पर्यावरण, पशुओं और जल जीवों के स्वास्थ्य पर ऐसे प्लास्टिक के खतरनाक प्रभावों की ओर लोगों का ध्यान खींचते हुए, उन्होंने कहा कि खरीददारी के लिए बाहर जाते समय कपड़े अथवा जूट के बैगों का इस्तेमाल करें और कार्यालयों में पानी पीने के लिए धातु अथवा मिट्ठी के गिलासों का इस्तेमाल करें। उन्होंने लोगों से कहा कि वे अपने आस-पास से प्लास्टिक के सभी कचरे को एक निर्धारित इकट्ठा करें और स्वच्छता ही सेवा के दौरान स्थानीय प्रशासन की सहायता से इसका सुरक्षित निपटारा सुनिश्चित करें।
जनसमूह को संबोधित करते हुए, उत्तर प्रदेश के मुख्यमंत्री श्री योगी आदित्यनाथ ने स्वच्छ भारत मिशन के सकारात्मक प्रभावों के बारे में चर्चा करते हुए पूर्वी उत्तर प्रदेश में इन्सेफ्लाइटिस की घातक बीमारी को दूर करने में स्वच्छ भारत मिशन के योगदान के बारे में बताया। उन्होंने कहा कि स्वच्छ भारत मिशन के तहत स्वच्छता के दायरे में महत्वपूर्ण वृद्धि होने से ओडीएफ भारत की तर्ज पर भारत को प्लास्टिक कचरा से मुक्त करने का लक्ष्य पूरा हो सकेगा।
इस अवसर पर केन्द्रीय जल शक्ति मंत्री श्री गजेन्द्र सिंह शेखावत ने कहा कि पूरा विश्व उस दिन का बेसब्री से इंतजार कर रहा है जब भारत ओडीएफ बन जाएगा। उन्होंने कहा कि स्वच्छता ही सेवा 2019 अभियान से प्लास्टिक कचरे और इसके संग्रहण, रिसाईकिलिंग और निपटारे के बारे में व्यापक जागरूकता कायम करने में अत्यधिक मदद मिलेगी और प्रधानमंत्री श्री नरेन्द्र मोदी के प्रेरणादायक नेतृत्व में पर्यावरण के संरक्षण के लिए एक नया जन आंदोलन बन जाएगा।
केन्द्रीय मछलीपालन, पशुपालन एवं दुग्ध उत्पादन मंत्री श्री गिरिराज सिंह, जल शक्ति राज्य मंत्री श्री रतन लाल कटारिया, राज्य के अन्य मंत्री और स्थानीय सांसद और विधायकों ने भी कार्यक्रम में हिस्सा लिया।
प्रधानमंत्री कार्यालय
प्रधानमंत्री 11 सितंबर को आशा, एएनएम और आंगनबाड़ी के लाखों कार्यकर्ताओं से संवाद करेंगे
प्रधानमंत्री श्री नरेन्द्र मोदी 11 सितंबर, 2018 को 10.30 बजे ‘पोषण माह’ कार्यक्रम के अंतर्गत वीडियो कॉन्फ्रेंसिंग के जरिए आशा, एएनएम व आंगनबाड़ी के लाखों कार्यकर्त्ताओं और लाभार्थियों से संवाद करेंगे।
पोषण माह  पूरे देश में सितंबर महीने में मनाया जा रहा है। कार्यक्रम का लक्ष्य देश के प्रत्येक घर में अधिकतम पोषण के संदेश को पहुंचाना है।
यह प्रयास पोषण अभियान  के लक्ष्यों को आगे बढ़ाएगा। केन्द्र सरकार ने नवंबर, 2017 में इस अभियान की शुरूआत की थी। इस मिशन का उद्देश्य है - बौनेपन, कुपोषण, रक्ताल्पता और जन्म के समय बच्चों के कम वजन के स्तर में कमी लाना है। पोषण अभियान के तहत सरकार ने बौनेपन, कुपोषण, रक्ताल्पता और जन्म के समय बच्चों के कम वजन के स्तर में क्रमशः 2%, 2%, 3% और 2% प्रतिवर्ष कमी लाने का लक्ष्य निर्धारित किया है।
प्रधानमंत्री इस मिशन से संबंधित विभिन्न हितधारकों के साथ संवाद करेंगे। यह कार्यक्रम पोषण से संबंधित सफलता की कहानियों को साझा करने का भी मंच सिद्ध होगा।
सड़क परिवहन एवं राजमार्ग मंत्रालय
सरकार ने चार पहियों वाले छोटे वाहनों के लिए उत्सर्जन मानक बीएस-VI को अनिवार्य बनाए जाने के बारे में लोगों से सुझाव मांगे
सड़क परिवहन और राजमार्ग मंत्रालय ने चार पहियों वाले छोटे वाहनों के लिए देश में उत्सर्जन मानक बीएस-VI को अनिवार्य बनाए जाने के लिए नियम 115 में प्रस्तावित संशोधन पर लोगों से सुझाव मांगे हैं। सरकार ऐसे छोटे वाहनों के लिए 1 अप्रैल 2020 से बीएस-VI उत्सर्जन मानक लाने की तैयारी में है।
प्रस्तावित संशोधन के माध्यम से नियम-115 में उपनियम 17ए के बाद 17बी को शामिल किये जाने की तैयारी है। नियम 115 को 1 जून, 2018 को जीएसआर 518 के माध्यम से अधिसूचित किया गया था।
प्रस्तावित उत्सर्जन मानक  यूरोपीय देशों में लागू उत्सर्जन मानकों के अनुरूप हैं। इसके तहत उत्सर्जन जांच लैंडिंग/एक्सिलेरेशन के लिए है। चार पहिये वाले छोटे वाहनों के लिए गैस उत्सर्जन और वाहनों की टिकाऊपन की जांच भी यूरोपीय देशों में लागू उत्सर्जन मानक-V के अनुरूप किये जाने की व्यवस्था है। उत्सर्जन मानकों के प्रस्तावित नये नियम 1 जनवरी, 2020 से यूरोप में लागू होने वाले है। इनमें वाहनों से निकलने वाली गैसों में प्रदूषक तत्वों, उत्पादन  आवृत्ति और नमूना योजना की सीमा प्रस्तावित की गई है।
जीएसआर 923 का मसौदा सरकारी राजपत्र 13 दिसम्बर, 2019 को प्रकाशित किया गया है। इसपर लोगों की टिप्पणीयां और सुझाव मांगे गये हैं। इन्हें नई दिल्ली के संसद मार्ग पर स्थित सड़क परिवहन और राजमार्ग मंत्रालय के कार्यालय में संयुक्त सचिव को ई-मेल पते jspb-morth[at]gov[dot]in पर मसौदे के प्रकाशन के 30 दिन के अंदर भेजा सकता है।
संबंध फाइल के लिए यहां क्लिक करें
संस्कृति मंत्रालय
संस्कृति मंत्रालय ने प्रसिद्ध फाउंडेशन के सहयोग से 'व्हेयर भारत मीट्स इंडिया' टैगलाइन के साथ कर्तव्य पथ पर दिल्ली अंतरराष्ट्रीय कला महोत्सव का आयोजन किया
प्रमुख विशेषताएः
- 16 दिसंबर से 30 दिसंबर तक महोत्सव का आयोजन।
- सभी के लिए निशुल्क प्रवेश।
- महोत्सव का उद्देश्य महान महाकाव्यों, हमारी स्वतंत्रता के लिए लड़ने वाले योद्धाओं और हमारी सरकार द्वारा 'महिला सशक्तिकरण' के लिए शुरू किए गए कई नीतिगत फैसलों और योजनाओं का जश्न मनाना है।
संस्कृति मंत्रालय ने प्रसिद्ध फाउंडेशन के सहयोग से आज 'व्हेयर भारत मीट्स इंडिया' टैगलाइन के साथ कर्तव्य पथ पर दिल्ली अंतरराष्ट्रीय कला महोत्सव का उद्घाटन किया।
यह महोत्सव 16 दिसंबर से 30 दिसंबर तक आयोजित किया गया है।
उद्घाटन समारोह में कुचिपुड़ी नृत्य प्रदर्शन किया गया, जिसकी कोरियोग्राफी जयराम राव ने किया। इस अवसर पर प्रिज्म थिएटर सोसाइटी ने हिंदी नाटक 'वीर अभिमन्यु' का मंचन किया। कर्तव्य पथ पर डोमिनिकन गणराज्य के कलाकारों की तरफ से प्रस्तुत संगीत कार्यक्रम ने बड़ी संख्या में लोगों को आकर्षित किया।
महोत्सव में कथक, ओडिशी जैसे नृत्य के साथ-साथ रंगमंच, शास्त्रीय संगीत और अन्य सांस्कृतिक कार्यक्रम आयोजित किए जाएंगे। 17 से 30 दिसंबर 2022 तक दिल्ली में कर्तव्य पथ इंडिया गेट लॉन, सेंट्रल विस्टा, सामवेत ऑडिटोरियम इंदिरा गांधी नेशनल सेंटर फॉर आर्ट्स जनपथ, एम्फीथिएटर इंदिरा गांधी नेशनल सेंटर फॉर आर्ट्स जनपथ आदि जैसे विभिन्न स्थानों पर कार्यक्रमों का आयोजन किया जाएगा।
इस महोत्सव का उद्देश्य महान महाकाव्यों, हमारी स्वतंत्रता के लिए लड़ने वाले योद्धाओं और हमारी सरकार द्वारा 'महिला सशक्तिकरण', हमारे देश को गंदगी और बीमारी से मुक्त रखने के लिए 'हमारी पवित्र नदियों की सफाई' की दिशा में शुरू किए गए कई नीतिगत फैसलों और योजनाओं का जश्न मनाना है।
पूर्वोत्तर क्षेत्र विकास मंत्रालय
उत्तर-पूर्वी क्षेत्र विकास मंत्री जी किशन रेड्डी की अध्यक्षता में परामर्श समिति की बैठक का आयोजन हुआ
भारत सरकार, उत्तर-पूर्वी क्षेत्र के लोगों के जीवन स्तर को बेहतर बनाने के लिए पूरी तरह से प्रतिबद्ध है – श्री रेड्डी
केन्द्रीय पर्यटन, संस्कृति और उत्तर पूर्वी क्षेत्र विकास मंत्री श्री जी. किशन रेड्डी ने आज संसद भवन एनेक्सी में उत्तर पूर्वी क्षेत्र में जीवन यापन को बेहतर करने के लिए उत्तर पूर्वी क्षेत्र विकास मंत्रालय की ओर से क्रियान्वित की जा रही विकास परियोजना की समीक्षा और इस पर चर्चा करने के लिए मंत्रालय की परामर्श समिति की बैठक की अध्यक्षता की। बैठक में राज्य मंत्री श्री बी.एल. वर्मा और समिति के सदस्य श्री अब्दुल खालिक, श्री रामप्रीत मण्डल, सी. लालरोसंगा और रेबाती त्रिपुरा भी उपस्थिति हुए। सदस्यों ने अपने विचार व्यक्त करते हुए कहा कि चूंकि उत्तर-पूर्वी क्षेत्र अभी बड़े पैमाने पर कृषि पर निर्भर है ऐसे में सरकार को अधिक रोजगार के अवसरों को सृजित करने के क्रम में और अधिक सक्रिय उपाय करने चाहिए।
इस महत्वपूर्ण बैठक में उत्तर पूर्वी क्षेत्र विकास मंत्रालय में सचिव श्री लोक रंजन, पर्यटन सचिव श्री अरविंद सिंह, एनईसी सचिव श्री के. मूसा चलई और उत्तर पूर्वी क्षेत्र विकास मंत्रालय और इसके अधीनस्थ कार्यालयों के वरिष्ठ अधिकारियों और पर्यटन मंत्रालय के साथ-साथ उत्तर-पूर्वी क्षेत्र में आजीविका से जुड़ी परियोजनाओं को क्रियान्वित करने वाले विभिन्न मंत्रालयों के अधिकारियों ने भी हिस्सा लिया।
उत्तर पूर्वी क्षेत्र विकास मंत्रालय में संयुक्त सचिव सुश्री अनुराधा एस. चगती ने पूर्वोत्तर क्षेत्र  में आजीविका से जुड़ी वर्तमान समय में चलायी जा रही परियोजनाओं और क्षेत्र के लोगों की आजीविका के उत्थान के लिए शुरू किए जाने वाले संभावित कार्यक्रमों/गतिविधियों पर एक व्यापक प्रस्तुति दी।
बैठक के दौरानश्री रेड्डी ने कहा कि भारत सरकार केन्द्रीय मंत्रालयों और विभागों के सामूहिक प्रयासों के माध्यम से क्षेत्र में बुनियादी ढांचे और संपर्क को मजबूत करने के साथ-साथ इसके समग्र विकास के लिए अन्य उपायों के अलावा उत्तर-पूर्वी क्षेत्र के लोगों के जीवन स्तर को बढ़ाने के लिए पूरी तरह से प्रतिबद्ध है। समिति के अध्यक्ष और अन्य सदस्यों ने क्षेत्र के सामाजिक-आर्थिक विकास में योगदान करने के लिए और अधिक प्रयास करने की इच्छा जताई। समिति के अध्यक्ष ने उत्तर-पूर्वी क्षेत्र की तेजी से प्रगति और विकास के लिए समिति के सदस्यों द्वारा दिए गए महत्वपूर्ण सुझावों और प्रतिक्रियाओं को संज्ञान में लिया।
प्रधानमंत्री कार्यालय
सिक्किम के राज्यपाल ने प्रधानमंत्री से मुलाकात की
सिक्किम के राज्यपाल श्री लक्ष्मण प्रसाद आचार्य ने आज प्रधानमंत्री श्री नरेन्द्र मोदी से मुलाकात की।
प्रधानमंत्री कार्यालय ने ट्वीट किया;
"सिक्किम के राज्यपाल श्री लक्ष्मण प्रसाद आचार्य ने PM @narendramodi से मुलाकात की।"
प्रधानमंत्री कार्यालय
प्रधानमंत्री श्री नरेन्द्र मोदी और नेपाल के प्रधानमंत्री श्री के.पी. शर्मा ओली ने संयुक्त रूप से जोगबनी-बिराटनगर में एकीकृत चेकपोस्ट का उद्घाटन किया
उन्होंने नेपाल में आवासीय पुनर्निर्माण परियोजना की प्रगति का अवलोकन किया
प्रधानमंत्री श्री नरेन्द्र मोदी और नेपाल के प्रधानमंत्री श्री के.पी. शर्मा ओली ने आज संयुक्त रूप से जोगबनी-बिराटनगर में एकीकृत चेकपोस्ट  का उद्घाटन किया।
जोगबनी-बिराटनगर दोनों देशों के बीच एक महत्वपूर्ण व्यापार केन्द्र है। यह चेकपोस्ट आधुनिक सुविधाओं से लैस है।
जोगबनी-बिराटनगर में दूसरा एकीकृत चेकपोस्ट भारत की सहायता से बनाया गया था, जिसके जरिए भारत-नेपाल सीमा पर लोगों के आवागमन और कारोबार को सुविधा मिलती है।
दोनों प्रधानमंत्रियों ने वीडियो कॉन्फ्रेंस के जरिए इसमें शिरकत की।
प्रधानमंत्री श्री नरेन्द्र मोदी ने कहा, ‘नेपाल के समग्र विकास में भारत एक भरोसेमंद साथी के रूप में अपनी भूमिका निभा रहा है।’
उन्होंने कहा, ‘पड़ोसी प्रथम मेरी सरकार की प्रमुख नीति है और सीमापार संपर्कता में सुधार करना उसका एक अहम पक्ष है।’
श्री मोदी ने कहा, ‘भारत-नेपाल मद्देनजर बेहतर संपर्कता का मुद्दा इसलिए महत्वपूर्ण हो जाता है, क्योंकि हमारे आपसी संबंध सिर्फ पड़ोसियों के नहीं, बल्कि इतिहास और भूगोल ने हमें संस्कृति, प्रकृति, परिवार, भाषा, विकास और कई अन्य सूत्रों के जरिए एक-दूसरे से जोड़ा है।’
प्रधानमंत्री ने कहा, ‘मेरी सरकार सभी मित्र राष्ट्रों के साथ बेहतर यातायात सुविधाओं के विकास और व्यापार, संस्कृति, शिक्षा जैसे क्षेत्रों में संबंधों को प्रगाढ़ बनाने के लिए प्रतिबद्ध है।’
प्रधानमंत्री ने कहा कि भारत नेपाल में सड़क, रेल और संचार जैसी सीमापार संपर्क परियोजनाओं के लिए काम कर रहा है।
दोनों प्रधानमंत्रियों ने नेपाल में आए भूकम्प के बाद आवासीय पुनर्निर्माण परियोजनाओं की शानदार प्रगति का अवलोकन किया। इस परियोजना में भारत सहायता प्रदान कर रहा है।
वर्ष 2015 में नेपाल में आए भूकम्प का उल्लेख करते हुए प्रधानमंत्री श्री नरेन्द्र मोदी ने कहा, ‘भारत ने राहत और बचाव अभियान में सबसे पहले मदद पहुंचाने वाले देश की भूमिका निभाई थी। भारत अब नेपाल के पुनर्निर्माण में लगे अपने मित्रों के साथ कंधे से कंधा मिलाकर काम कर रहा है।’
उल्लेखनीय है कि भारत ने गोरखा और नुवाकोट जिलों में 50,000 मकान बनाने की प्रतिबद्धता व्यक्त की थी, जिनमें से 45,000 मकान पूरे किए जा चुके हैं।
नेपाल के प्रधानमंत्री श्री के.पी. शर्मा ओली ने भारत के प्रयासों के लिए धन्यवाद ज्ञापित किया।
गृह मंत्रालय
प्रधानमंत्री श्री नरेन्द्र मोदी के नेतृत्व में सरकार ने वित्त वर्ष 2021-22 से 2025-26 के लिए स्वतंत्रता सैनिक सम्मान योजना  को जारी रखने की मंजूरी दी है
एसएसएसवाई को जारी रखने का प्रस्ताव केंद्रीय गृह मंत्री श्री अमित शाह की अनुशंसा पर गृह मंत्रालय से प्राप्त हुआ था और यह आजादी का अमृत महोत्सव वर्ष के दौरान स्वतंत्रता सेनानियों के बलिदानों को याद करने और उनसे प्रेरणा लेने की सरकार की प्रतिबद्धता को दर्शाता है
कुल वित्तीय परिव्यय 3,274.87 करोड़ रुपये होगा
प्रधानमंत्री श्री नरेन्द्र मोदी के नेतृत्व में सरकार ने वित्त वर्ष 2021-22 से 2025-26 के लिए स्वतंत्रता सैनिक सम्मान योजना  और इसके घटकों को 31.03.2021 से आगे जारी रखने की मंजूरी दे दी है, जिसके लिए कुल वित्तीय परिव्यय 3,274.87 करोड़ रुपये निर्धारित किया गया है। केंद्रीय गृह मंत्री श्री अमित शाह की अनुशंसा पर गृह मंत्रालय से एसएसएसवाई को जारी रखने का प्रस्ताव प्राप्त हुआ था। यह निर्णय आजादी का अमृत महोत्सव के वर्ष के दौरान स्वतंत्रता सेनानियों के बलिदानों को याद करने और उनसे प्रेरणा लेने की सरकार की प्रतिबद्धता को दर्शाता है।
पृष्ठभूमि
स्वतंत्रता सेनानियों और उनके पात्र आश्रितों के लिए स्वतंत्रता सैनिक सम्मान पेंशन की स्वीकृति दी गई है और वर्तमान में, इस योजना के तहत देश भर में 23,566 लाभार्थी शामिल हैं। पेंशन की धनराशि को समय-समय पर संशोधित किया गया है और 15.08.2016 से महंगाई राहत भी दी जा रही है।
आयुष
विश्व स्वास्थ्य संगठन पारंपरिक औषधि में इलाज के लिए मानदण्ड दस्तावेज़ विकसित कर रहा है
आयुष मंत्रालय के साथ डब्ल्यूएचओ कार्यकारी समूह बैठक जयपुर में शुरू
 में शामिल है। तीन डब्ल्यूएचओ दस्तावेजों के लिए 17 से 19 सितंबर, 2018 तक चलने वाले डब्ल्यूएचओ कार्यकारी समूह की बैठक आज जयुपर में शुरू हुई। प्रतिदिन चार सत्र वाले इस तीन दिवसीय कार्यक्रम का आयोजन आयुष मंत्रालय ने और संयोजन राष्ट्रीय आयुर्वेद संस्थान , जयपुर ने किया है।
इस अवसर पर आयुष मंत्रालय में सचिव वैद्य राजेश कोटेचा ने आयुष मंत्रालय की गतिविधियों के बारे में जानकारी दी। उन्होंने बताया कि आयुष सुविधाओं के दस्तावेज और केरल बाढ़ में आयुष द्वारा चलाई गई हाल की पुनर्वास गतिविधियों सहित अन्य गतिविधियों के दस्तावेज निर्माण में राष्ट्रीय आयुष रुग्णता तथा मानकीकृत शब्दावली इंजन  का सक्रिय इस्तेमाल हो रहा है। उन्होंने भारत सरकार की आयुष्मान भारत योजना के तहत आयुष मंत्रालय द्वारा चलाई जा रही गतिविधियों के बारे में बताया और सुझाव दिया कि डब्ल्यूएचओ इसके लिए मदद कर सकता है। उन्होंने डब्ल्यूएचओ से भारत के लिए एक विशेष मॉड्यूल और एम-योगा एवं एम-आयुर्वेद इत्यादि जैसे कार्यक्रम आधारित एप्लीकेशन विकसित करने में आयुष मंत्रालय को मदद करने का आग्रह किया।
डब्ल्यूएचओ द्वारा विकसित दस्तावेज के प्रारूप को सलाहकार प्रक्रिया के जरिए 18 देशों का प्रतिनिधित्व करने वाले 39 विशेषज्ञ समीक्षा करेंगे। इनमें आयुर्वेद, पंचकर्म और यूनानी चिकित्सा पद्धति से 13-13 विशेषज्ञ शामिल है। इस बैठक का उद्देश्य विशेषज्ञों द्वारा तैयार दस्तावेजों के शून्य प्रारूप की जरूरत के हिसाब से समीक्षा, टिप्पणी और संशोधन करना है। इसका लक्ष्य प्रत्येक दस्तावेज की संरचना और सामग्री पर अंतर्राष्ट्रीय सहमति बनाना है।
इस अवसर पर डब्ल्यूएचओ के पारंपरिक औषधि विभाग में क्षेत्रीय सलाहकार डॉ. सुंग्चोल किम ने सभी विशेषज्ञों का स्वागत किया और वित्तीय एवं लॉजिस्टिक मदद के लिए आयुष मंत्रालय का धन्यवाद दिया। उन्होंने व्यावहारिक चिकित्सा व्यवस्था में पारंपरिक चिकित्सा व्यवस्था के एकीकरण की जरूरत पर जोर दिया।
डब्ल्यूएचओ के उपमहानिदेशक डॉक्टर सौम्या स्वामीनाथन ने कहा कि पारंपरिक औषधियां सार्वभौमिक स्वास्थ्य कवरेज कार्यक्रम खासकर सतत् विकास लक्ष्य-3  का एक अहम हिस्सा है। उन्होंने बताया कि आयुर्वेद, सिद्ध और यूनानी व्यवस्था को आईसीडी अध्याय-11 के दूसरे पारंपरिक औषधि मॉड्यूल में शामिल किया गया है।
विज्ञान एवं प्रौद्योगिकी मंत्रालय
किलोग्राम, केल्विन, मोल और एंपियर जैसी मापक इकाइयों की दुनिया को मिली नई परिभाषा
दशकों तक प्रयोशालाओं में किए गए गहन वैज्ञानिक प्रयोगों के बाद आाखिर दुनिया के वैज्ञानिकों ने 16 नवंबर 2018 को बीआईपीएम में माप-तौल पर आयोजित सम्मेलन में माप तौल की सात अंतरराष्ट्रीय इकाइयों में से चार –किलोग्राम केल्विन , मोल  और एंपियर  को विश्व स्तर पर फिर से परिभाषित करने का ऐतिहासिक फैसला लिया था।
यह परिभाषा पूरी दुनिया में आज विश्व माप विज्ञान दिवस के दिन से लागू हो रही है। विश्व माप विज्ञान दिवस हर साल 20 मई को मनाया जाता है। वर्ष 1875 को आज ही के दिन दुनिया के 17 देशों के प्रतिनिधियों ने माप तौल की एक सर्वमान्य अंतरराष्ट्रीय इकाई प्रणाली तय करने के लिए मीटर कन्वेन्शन पर हस्ताक्षर किए थे। इस सम्मेलन ने वैश्विक सहयोग के माध्यम से नाप तौल विज्ञान और उसकी औद्योगिक ,वाणिज्यिक और सामाजिक उपयोगिता की रूपरेखा तय करने का मार्ग प्रशस्त किया था।
हालांकि आज के दिन से लागू नई परिभाषा का आम लोग तो कुछ खास अनुभव नहीं कर पायेंगे या यूं कहें कि आम जन-जीवन में इसके बदलाव में कुछ खास असर नहीं देखा जाएगा पर इसके बदलाव के सूक्ष्मतम स्तर पर परिणाम व्यापक होंगे। एसआई की परिभाषा में परिवर्तन के परिणामस्वरूप अंतर्राष्ट्रीय व्यापार, उच्च तकनीक निर्माण, मानव स्वास्थ्य और सुरक्षा, पर्यावरण की सुरक्षा, वैश्विक जलवायु अध्ययन और बुनियादी विज्ञान के क्षेत्रों में सुलभता आएगी। इससे उच्च स्तर पर प्रकृति के वर्तमान सैद्धांतिक वर्णन के आधार पर इकाइयों को दीर्घकालिक, आंतरिक रूप से आत्मनिर्भर और व्यावहारिक रूप से प्राप्य होने की उम्मीद है।
वैज्ञानिक एंव औद्योगिक अनुसंधान परिषद् -सीएसआईआर के महानिदेशक श्री शेखर सी. मांडे ने नई इकाइयों की परिभाषा तय करने के प्रयासों में शामिल होने के लिए राष्ट्रीय भौतिक प्रयोगशाला को बधाई दी है और कहा कि क्वांटम कंप्यूटिंग, आर्टिफीशियल इंटेलीजेंस, इंडस्ट्री 4.0 और अंतरिक्ष में संचार सेवा जैसी भविष्य की कुछ वैश्विक चुनौतियां हैं। ऐसे में भारत जैसी उभरती अर्थव्यवस्था के लिए इन चुनौतियों से निबटने की तैयारी करना बेहद जरूरी हो गया है।
अंतरराष्ट्रीय माप विज्ञान समुदाय और विशेष रूप से देश का राष्ट्रीय मापन संस्थान  इस वर्ष विश्व माप विज्ञान दिवस को एक नई शुरुआत के रूप में मना रहा है। सीएसआईआर और एनपीएल अंतरराष्ट्रीय माप तौल इकाइयों को नए सिरे से परिभाषित किए जाने को व्याख्यानों और कई अन्य कार्यक्रम के जरिए से लोगों तक पहुंचाने का काम कर रहा है। नए सिरे से परिभाषित की गई इन इकाइयों के महत्व को स्वीकार करने और राष्ट्रीय स्तर पर इसे पहचाने दिलाने की जिम्मेदारी के तहत सीएसआईआर और एनपीएल ने नए सिरे से कई दस्तावेज तैयार किए हैं जिनमें माप विज्ञान की पहचान, राष्ट्रीय शैक्षिक अनुसंधान और प्रशिक्षण परिषद्-एनसीईआरटी, माप विज्ञान में इंजीनियरिंग, भारतीय प्रौद्योगिकी संस्थान, आल इंडिया काउंसिल फॉर टेकनिकल एजुकेशन तथा राष्ट्रीय तकनीकी संस्थाअनों के पाठ्यक्रम में नयी परिभाषा को समाहित करने के लिए प्रस्तावित बदलाव के सुझाव से जुड़े दस्तावेज शामिल हैं।
अंतरराष्ट्रीय माप विज्ञान के दिवस के उपलक्ष्य में सीएसआईआर और एनपीएल ने मिलकर ‘अंतरराष्ट्रीय माप इकाइयों की नयी परिभाषा और मापविज्ञान से जुड़ी एनपीएल की गतिविधियां’ शीर्षक से एक पुस्तक भी प्रकाशित की है। इस पुस्तक में माप इकाइयों की परिभाषा में किए गए बदलावों और भारत की माप विज्ञान अवसंरचना को मजबूत बनाने में एनपीएल की भूमिका की भी विस्तृत जानकारी दी गई है।
प्रधानमंत्री कार्यालय
प्रधानमंत्री ने लद्दाख के तुरतुक के लोगों की स्वच्छ भारत के प्रति उनकी जिजीविषा और दूरदृष्टि के लिए अभिवादन किया
प्रधानमंत्री श्री नरेन्द्र मोदी ने लद्दाख के तुरतुक के लोगों का स्वच्छ भारत के प्रति उनकी
जिजीविषा और दूरदृष्टि के लिए अभिवादन किया है।
एएनआई समाचार सेवाओं से एक खबर को साझा करते हुए, प्रधानमंत्री ने अपने ट्वीट में कहा-
"मैं लद्दाख के तुरतुक के लोगों का उनकी जिजीविषा और दूरदृष्टि के लिए अभिवादन करता हूं जिसके साथ वह भारत को स्वच्छ बनाए रखने के लिए एक साथ आगे आए हैं।"
संस्कृति मंत्रालय
संस्कृति मंत्रालय ने नेताजी सुभाष चंद्र बोस की 125वीं जयंती वर्ष के उपलक्ष्य में विशेष कार्यक्रम आयोजित किया
केंद्रीय मंत्री धर्मेंद्र प्रधान ने नेताजी को कटक में श्रद्धांजलि दी
संस्कृति मंत्रालय के तहत आने वाला दक्षिण मध्य क्षेत्र सांस्कृतिक केंद्र, नागपुर ने आज नेताजी सुभाष चंद्र बोस की 125वीं जयंती वर्ष के उपलक्ष्य में एक भारत श्रेष्ठ भारत योजना के तहत एक विशेष सांस्कृतिक कार्यक्रम का आयोजन किया। इस अवसर पर केंद्रीय पेट्रोलियम और प्राकृतिक गैस मंत्री श्री धर्मेंद्र प्रधान ने कटक में नेताजी की जन्मस्थली का दौरा किया और उनकी प्रतिमा पर पुष्पांजलि अर्पित की। श्री प्रधान ने जयंती के उपलक्ष्य में आयोजित सांस्कृतिक कार्यक्रमों में भाग लिया।
श्री प्रधान ने कहा, “मैं गर्व महसूस कर रहा हूं कि देश के ऐसे प्रराक्रमी और बहादुर नेता, नेताजी सुभाष चंद्र बोस के जन्मस्थान पर मुझे श्रद्धांजलि देने का अवसर मिला है। नेताजी के संघर्ष और बलिदानों की गाथा को अगली पीढ़ी तक पहुंचाने के लिए भारत सरकार ने इस वर्ष से नेताजी की जयंती को पराक्रम दिवस के रूप में मनाने का निर्णय लिया है ”।
केंद्रीय मंत्री ने कहा कि नेताजी ने भारतीय स्वतंत्रता संग्राम में एक प्रमुख भूमिका निभाई है। नेताजी ने कहा था, '' तुम मुझे खून दो, मैं तुम्हें आजादी दूंगा ''जिससे उस समय के युवाओं में देशभक्ति की भावना जगी थी। श्री प्रधान ने कहा, नेताजी साहस, पराक्रम और बलिदान के प्रतीक हैं। नेताजी की देशभक्ति और वीरता वर्तमान समय में पीढ़ियों को प्रेरित करेगी ”।
संस्कृति मंत्रालय ने एक भारत श्रेष्ठ भारत के तहत आज सुबह 11 बजे विशेष सांस्कृतिक कार्यक्रम आयोजित किया। उत्सव के हिस्से के रूप में, "बोस" नामक एक नाटक और नागपुर स्थित सामाजिक संगठन, प्रयास द्वारा विभिन्न देशभक्ति गीतों और नृत्य कार्यक्रमों का प्रदर्शन किया गया। इसी तरह, ओडिया कलाकारों ने उत्सव के दौरान लोक गीत और नृत्य भी किए हैं। कार्यक्रम का समापन राष्ट्रगान के गायन से हुआ।
स्वास्थ्य एवं परिवार कल्याण मंत्रालय
भारत में कोविड-19 की कुल टीकाकरण कवरेज 82.65 करोड़ से अधिक हुई
स्वस्थ होने की वर्तमान दर 97.77 प्रतिशत
पिछले 24 घंटों में 26,964 नए रोगी सामने आए
भारत में सक्रिय मरीजों की संख्या  कुल मामलों का 0.90% है
पिछले 89 दिनों के लिए साप्ताहिक सक्रिय मामलों की दर  3% से कम
पिछले 24 घंटों में 75,57,529 वैक्सीन की खुराक देने के साथ, भारत की टीकाकरण कवरेज सुबह 7 बजे के अनंतिम आंकड़ों के अनुसार 82.65 करोड़  से अधिक हो गई। इस उपलब्धि को 81,05,030 सत्रों के माध्यम से हासिल किया गया है।
आज प्रातः 7 बजे तक की अनंतिम रिपोर्ट के अनुसार कुल टीकाकरण का विवरण इस प्रकार है:
|
|
एचसीडब्ल्यू
|
|
पहली खुराक
|
|
1,03,69,831
|
|
दूसरी खुराक
|
|
87,67,189
|
|
एफएलडब्ल्यूएस
|
|
पहली खुराक
|
|
1,83,46,681
|
|
दूसरी खुराक
|
|
1,46,16,924
|
|
आयु समूह 18-44 वर्ष
|
|
पहली खुराक
|
|
33,47,62,522
|
|
दूसरी खुराक
|
|
6,47,24,317
|
|
आयु समूह 45-59 वर्ष
|
|
पहली खुराक
|
|
15,29,73,905
|
|
दूसरी खुराक
|
|
7,07,83,297
|
|
60 वर्ष से अधिक
|
|
पहली खुराक
|
|
9,79,37,287
|
|
दूसरी खुराक
|
|
5,32,33,801
|
|
कुल
|
|
82,65,15,754
पिछले 24 घंटों में 34,167 रोगियों के स्वस्थ होने के साथ स्वस्थ होने वाले रोगियों  की कुल संख्या बढ़कर 3,27,83,741 हो गई है।
परिणामस्वरूप, भारत में स्वस्थ होने की दर 97.77% है। स्वस्थ होने की दर मार्च,2020 के बाद से अब तक के उच्चतम स्तर है।
केंद्र और राज्यों/संघ शासित प्रदेशों के निरंतर और सहयोगात्मक प्रयास से दैनिक नए मामलों की संख्या को 50,000 से कम होना जारी हैं और यह स्थिति लगातार पिछले 87 दिनों से दर्ज की जा रही हैं।
पिछले 24 घंटे में 26,964 नए मामले सामने आए।
वर्तमान में कुल सक्रिय मामले 3,01,989 है। ये सक्रिय मामले वर्तमान में देश के कुल पुष्टि वाले मामलों का मात्र 0.90% हैं। मार्च,2020 के बाद से सक्रिय मामलों की ये सबसे कम संख्या है।
देश भर में जाँच क्षमता का विस्तार जारी है। पिछले 24 घंटों में कुल 15,92,395 जाँच की गईं। भारत ने अब तक कुल 55.67 करोड़  जाँच की गई हैं।
जबकि देश भर में जाँच क्षमता को बढ़ाया गया है, पिछले 89 दिनों से साप्ताहिक पुष्टि वाले मामलों की दर 2.08% पर रहते हुए 3% से कम है। दैनिक पुष्टि वाले मामलों की दर 1.69% दर्ज की गई है। पिछले 23 दिनों से दैनिक पुष्टि वाले मामलों की दर 3% से नीचे और पिछले 106 दिनों से निरंतर रूप से 5% से नीचे बनी हुई है।
उप राष्ट्रपति सचिवालय
उपराष्ट्रपति ने 'उगादी, गुड़ी पड़वा, चैत्र शुक्लादि तथा चेटी चंड' की पूर्व संध्या पर देशवासियों को बधाई दी
उपराष्ट्रपति श्री एम. वेंकैया नायडु ने 'उगादी, गुड़ी पड़वा, चैत्र शुक्लादि तथा चेटी चंड' की पूर्व संध्या पर देशवासियों को बधाई दी है।
उपराष्ट्रपति के संदेश का मूल पाठ-
मैं 'उगादी, गुड़ी पड़वा, चैत्र शुक्लादि तथा चेटी चंड' के आनंदमय तथा शुभ अवसर पर अपने देश के सभी नागरिकों को हार्दिक बधाई एवं शुभकामनाएं देता हूं।
ये त्योहार पारम्परिक नव वर्ष के शुभारंभ के प्रतीक हैं और हमारे जीवन में एक नयी आशा और उल्लास लेकर आते हैं।
हमारे देश के विभिन्न राज्यों में विविध पारम्परिक रीतियों से मनाए जाने वाले ये त्योहार हमारी समृद्ध सांस्कृतिक विविधता तथा उसमें अंतर्निहित एकता को दर्शाते हैं।
मेरी कामना है कि ये त्योहार हमारे देश में समृद्धि और खुशहाली लाएं तथा राष्ट्र के लोगों के बीच बंधुत्व के संबंधों को और मजबूती प्रदान करें।